Is-Segretarju Parlamentari għall-Ġustizzja Owen Bonnici qal li l-mozzjoni għat-tneħħija tal-Imħallef Lino Farrugia Sacco se tiġi disksusa fil-Kumitat tax-Xogħol tal-Parlament fil-laqgħa li jmiss nhar l-Erbgħa li ġej. Is-Segretarju Parlamentari qal dan illejla fi tmiem id-dibattitu parlamentari li jemenda diversi klawżoli tal-liġi kriminali u li se jdaħħal fis-seħħ għadd ta’ provvedimenti biex jiġu mħarsa d-drittijeit ta’ persuni arrestati dwar xi reat. Huwa qal li dawn id-diskussjonijiet se jsiru fid-dawl tal-aħħar żviluppi wara li l-Kummissjoni għall-Amminisitrazzjoni tal-Ġustizzja kkonfermat ir-rapport tagħha bħala validu għall-mozzjoni l-ġdida mressqa mill-Prim Minsitru Joseph Muscat. Dr Bonnici għamel sejħa lill-Oppozizzjoni biex ma ddawwarx il-kwisjtoni tal-impeachment u l-investigazzjoni fil-każ ta’ maġistrat f’ballun politiku biex ma tkomplix issir ħsara lis-settur ġudizzjarju.